OpenLLM-France/wikimedia huggingface dataset:
# Hinterburgsee

Hinterburgsee és un llac localitzat en el Cantó de Berna, Suïssa, amb una superfície de 0,05 km².

## Referències

* ↑ «www.wsl.ch - Referência ao Lago Hinterburgsee». Arxivat de l'original el 2016-03-03. [Consulta: 11 agost 2019].
# Tomàs (nom)

Tomàs significa bessó. Ha arribat a nosaltres a través del grec i del llatí.
Deu la seva popularitat a dos sants. Un dels sants, Tomàs apòstol, va passar a la història per dir "si no ho veig no m'ho crec". És patró dels que dubten i dels que busquen. El seu sant és el 3 de juliol.
L'altre sant és Tomàs d'Aquino, frare dominicà que ordenà la teologia catòlica i que intentà explicar les veritats de la fe. És el patró dels estudiants. El seu sant és el 28 de gener.
Viccionari
# Parròquies de Dominica

Les parròquies de Dominica són la divisió administrativa de l'estat insular caribeny de Dominica.

## Origen

L'illa està repartida en 10 parròquies (parishes) com altres països de la zona, de tradició anglesa. Els 10 estels del centre de la bandera del país representen les 10 parishes. Els noms de cadascuna mantenen l'advocació a sants cristians de les antigues parròquies eclesiàstiques.

## Llista

La llista de les parròquies, de Nord a Sud de l'illa és la següent:
| Parròquia | Nom oficial en anglès | Superfície (km²) | Capital |
| Sant Joan | Parish of Saint John | 58,5 | Portsmouth |
| Sant Andreu | Parish of Saint Andrew | 179,6 | Wesley |
| Sant Pere | Parish of Saint Peter | 27,7 | Colihaut |
| Sant Josep | Parish of Saint Joseph | 120,1 | Saint Joseph |
| Sant David | Parish of Saint David | 126,8 | Rosalie |
| Sant Pau | Parish of Saint Paul | 67,4 | Pont Cassé |
| Sant Jordi | Parish of Saint George | 53,5 | Roseau |
| Sant Patrici | Parish of Saint Patrick | 84,4 | Berekua |
| Sant Lluc | Parish of Saint Luke | 11,1 | Pointe Michel |
| Sant Marc | Parish of Saint Mark | 9,9 | Soufrière |

## Enllaços externs

* Informació al web Statoids (anglès)
# Nikolàievka (Kamtxatka)

Nikolàievka - Николаевка (rus) - és un possiólok del krai de Kamtxatka, a Rússia, que el 2020 tenia 1.815 habitants. Pertany al districte de Iélizovo.

## Referències

* ↑ Населенные пункты Камчатки (даты возникновения, наименования, переименования, упразднения; краткая топонимика Камчатки)
* ↑ Березняки (Камчатский край — Россия)
# Nikólaos Kalogerópulos

Nikólaos Kalogerópulos (grec: Νικόλαος Καλογερόπουλος) era un polític grec. Va néixer en 1851 a l'illa d'Eubea.
Estudi dret en Atenes i París. Com a Ministre, va tenir parteix diverses vegades en diferents de governs. Va ser breument primer ministre en dues ocasions, en 1916 i en 1921. Va morir en 1927.
# Normalització (química)

La normalització o estandardització d'una dissolució química fa referència a l'anàlisi volumètric (valoració) en el qual es determina la concentració exacta d'un anàlit en solució davant d'un patró primari. Les solucions normalitzades també es solen anomenar "patrons secundaris".
En general, la tècnica més apropiada per a la normalització és treballar amb una massa exactament coneguda de patró primari (pesada amb balança analítica) en lloc de preparar una solució patró primari.

## Normalització d'una dissolució de NaOH 0,1M amb hidrogenftalat de potassi (ftalat àcid de potassi)
### Preparació de les dissolucions

- Preparar 1L d'hidròxid de sodi i guardar-lo en l'ampolla de vidre. (pesar al voltant de 0,4g i dissoldre en 1L)
- Preparar una dissolució de ftalat àcid de potassi segons s'indica: assecar l'hidrogenftalat de potassi a 110 oC durant 1h. Deixar refredar en el dessecador (fins aquí ja està fet). Pesar exactament al voltant de 3g de la sal (balança de precisió, quatre decimals). Dissoldre completament i enrassar a 100mL. Homogeneïtzar.

### Valoració

Transferir 10mL exactes (pipeta= de la dissolució de KHF al matràs cònic de 50mL i 3 gotes de fenolftaleïna.
Preparar la bureta amb l'hidròxid de sodi (omplir-la i enrassar-la cuidant que la punta de la pipeta quedi completament plena), valorar fins a viratge de l'indicador d'incolor a rosa. El criteri que ens permetrà decidir que hem arribat al punt final serà una coloració rosa feble que es manté durant 15 segons.
Repetir fins a tres resultats molt pròxims.

### Esquema i càlculs

3,−−−−gKHF⋅ 1molKHF ⋅ 10ml ⋅1molNaOH⋅1000mlNaOH
204,23g KHF 100 ml 1mol KHF V ml NaOH b
= − − − − M NaOH

## Referències

* ↑ «Operacions bàsiques i seguretat en el laboratori químic (UIB)». Arxivat de l'original el 2016-09-19. [Consulta: 26 abril 2016].
* ↑ «PDF - Preparación de disoluciones y normalización (2015)».
* ↑ «Estandardització d'una dissolució».
Viccionari
# Niviventer coninga

Niviventer coninga és una espècie de mamífer rosegador de la família dels múrids. És endèmica de Taiwan, on viu a altituds de fins a 2.000 msnm. Els seus hàbitats naturals són els boscos de frondoses, els marges d'aquests boscos i els matollars. És una espècie en risc mínim, és a dir, no sembla que hi hagi cap amenaça significativa per a la seva supervivència. El seu nom específic, coninga, es refereix a Koxinga, militar xinès del segle XVII.

## Referències

* ↑ Johnston, C.; Smith, A. T. Niviventer coninga. UICN 2016. Llista Vermella d'espècies amenaçades de la UICN, edició 2016, consultada el 18 març 2018.
* ↑ Entrada «Niviventer» d'Animalia (en anglès).
# Niviventer excelsior

Niviventer excelsior és una espècie de mamífer rosegador de la família dels múrids. És endèmica de la Xina, on viu a altituds d'entre 2.300 i 3.000 msnm. El seu hàbitat natural són els boscos montans. És una espècie en risc mínim, és a dir, no sembla que hi hagi cap amenaça significativa per a la seva supervivència. El seu nom específic, excelsior, significa 'més excelsa' en llatí.

## Referències

* ↑ Smith, A. T. Niviventer excelsior. UICN 2017. Llista Vermella d'espècies amenaçades de la UICN, edició 2017, consultada el 18 març 2018.
* ↑ Entrada «Niviventer» d'Animalia (en anglès).
# Niviventer cameroni

Niviventer cameroni és una espècie de mamífer rosegador de la família dels múrids. És endèmica de la Malàisia peninsular, on viu a altituds d'entre 1.520 i 2.010 msnm. El seu hàbitat natural són els boscos tropicals montans. Està amenaçada per la transformació del seu medi per a usos agrícoles i la construcció d'infraestructures. El seu nom específic, cameroni, significa 'de Cameron' en llatí.

## Referències

* ↑ Clayton, E. Niviventer cameroni. UICN 2016. Llista Vermella d'espècies amenaçades de la UICN, edició 2016, consultada el 18 març 2018.
* ↑ Entrada «Niviventer» d'Animalia (en anglès).
# New York Post

El New York Post és el 13è periòdic més antic publicat als Estats Units i, d'aquests, l'únic que ha estat publicat diàriament. Des de 1976 pertany al multimilionari australià Rupert Murdoch, més concretament a la seva empresa News Corporation i és un dels 10 periòdics més destacats dels Estats Units d'Amèrica. La seva seu es troba al 1211 de l'Avenue of the Americas, a Manhattan.

## Referències

* ↑ «2009 Top Media Outlets: Newspapers, Blogs, Consumer Magazines & Social Networks». Arxivat de l'original el 2010-12-28. [Consulta: 14 març 2016].
* ↑ «News Corp: Historical Overview». The Hollywood Reporter, 14-11-2005 [Consulta: 7 juny 2007].
# Novell

Novell, Inc. (NASDAQ: NOVL ) és una empresa, editora del reputat programari NetWare pel seu sistema operatiu de xarxes, llançat el 1983 per a la plataforma PC (abans la societat es deia Novell Data Systems i produïa microordinadors venuts amb el sistema operatiu CP/M).

## Història

Des del començament de la seva existència, la societat efectua fusions, adquisicions i revendes d'altres empreses tenint una activitat complementària; alguns exemples entre els més significatius :
* 1991: fusió amb Digital Research, editor del sistema operatiu DR-DOS
* 1993: adquisició d'Unix System Laboratories, editor de UNIX system V
* 1994: fusió amb WordPerfect Corporation
* 1996: revenda de WordPerfect a Corel
* 1996: revenda parcial d'Unix System Laboratories a SCO
* 2001: fusió amb Cambridge Technology Partners
* 2003: adquisició de Ximian, editor de Mono i Ximian Desktop, un entorn gràfic basat en GNOME.
* 2003: adquisició de SuSE editor de distribució Linux GNU/Linux
* 2005: llançament del projecte Hula en codi obert (projecte aturat el 2006)
El 2006, Novell anuncia que la baixada del seu volum de negocis tradicional no és encara de moment compensada per la pujada en potència de les seves activitats amb SuSE Linux, però que el desenvolupament de les seves activitats en els mercats emergents (entre els quals la Xina) li permet de considerar el futur sense por.
* Volum de Negocis 2004 : 290 milions de dòlars
* Volum de Negocis 2005 : 274 milions de dòlars
Des de fa alguns anys Novell es posiciona parcialment en el mercat del programari lliure. El 3 de novembre de 2006, Novell va signar un acord històric amb la societat Microsoft en tres aspectes : la millora de la interoperabilitat de SuSE amb Microsoft Windows, un permís reciproca sobre la utilització de les patents i un acord sobre la comercialització i la promoció de les dues solucions.

## Enllaços externs

* (anglès) http://www.novell.com
* (anglès) http://forge.novell.com : Novell Forge, lloc web col·laboratiu pel desenvolupament de projectes Open Source
* (anglès) Novell Open Audio Arxivat 2008-09-05 a Wayback Machine. - Podcast oficial de la comunitat Novell
* (anglès) NovellBlog.com Arxivat 2007-06-04 a Wayback Machine.
* (anglès) Novell Users International

## Referències

* ↑ http://www.novell.com/company/fastfacts.html
* ↑ http://quicktake.morningstar.com/stocknet/Income10.aspx?Country=USA&Symbol=NOVL&stocktab=finance&pgid=qtqnnavfinstate
* ↑ Joint Letter to the Open Source Community from Novell and Microsoft
Viccionari
# Novella

Novella (en cors Nuvella) és un municipi cors, situat a la regió de Còrsega, al departament del'Alta Còrsega. L'any 2004 tenia 74 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2004 |
| 58 | 121 | 110 | 97 | 55 | 68 | 74 |

## Administració

Llista d'alcaldes :
| Període | Identitat | Partit | Qualitat |
| 2001- | Paul Patriarche | UMP | |

## Referències

Viccionari
# Novella d'Andréa

Novella D'Andrea (Bolonya, Itàlia, fl., 1312 - Bolonya, Itàlia, 1333) fou una jurista acadèmica i professora de dret italiana. Filla de Giovanni d'Andrea, un professor distingit de dret canònic a la Universitat de Bolonya. Novella es va convertir en una jurista acadèmica, impartint conferències a la universitat en absència del seu pare.

## Notes

* ↑ La data del seu naixement és incerta. Algunes fonts indiquen que va néixer el 1325.

## Referències

* ↑ «D'Andrea, Novella (d. 1333) - Dictionary definition of D'Andrea, Novella (d. 1333) | Encyclopedia.com: FREE online dictionary» (en anglès). [Consulta: 18 febrer 2018].
* ↑ Uglow, Jennifer S. The Northeastern Dictionary of Women's Biography (en anglès). UPNE, 1999. ISBN 9781555534219.
* ↑ «Brooklyn Museum: Novella D'Andrea». [Consulta: 18 febrer 2018].
# Nugúïx

El Nugúïx - Нугуш (rus) - és un riu de Rússia, és un afluent per la dreta del Bélaia, passa per la República de Baixkíria.
Neix a l'Uraltau, un massís meridional dels Urals, baixa cap al Bélaia en un curs de 235 km. Es glaça des de començaments de novembre a començaments d'abril. Té un dels cabals més ràpids en comparació als grans rius de Baixkíria, per això és un riu molt popular per al ràfting. Travessa el parc nacional de Baixkíria.

## Galeria d'imatges

* Vores de l'embassament de Nugúïx
* Vista de l'embassament de Nugúïx
* Platges de l'embassament de Nugúïx

## Referències

* ↑ Нугуш, Great Soviet Encyclopedia
* ↑ «Река НУГУШ», Russian State Water Registry
# Nikiforos Diamanduros

Nikiforos P. Diamanduros (en grec: Νικηφόρος Π. Διαμαντούρος) (n. Atenes, 25 de juny de 1942) és un acadèmic grec, des de gener de 2003 Defensor del Poble Europeu, càrrec en el qual va ser refermat dos cops, els anys 2005 i 2010, pel Parlament Europeu. Va ser President de l'Associació grega de ciències polítiques de 1992 a 1998. De 1985 a 1988, va ser el President de l'"Associació d'Estudis Moderns" grecs als Estats Units. Ha escrit sobre la política i història de Grècia, així com sobre la relació entre la cultura i la política, la democratització i la construcció de la nació i l'Estat.

## Referències

* ↑ «El Defensor del Pueblo Europeo, P. Nikiforos Diamandouros, anuncia su jubilación» (en castellà). web de la Unió Europea, 14-03-2013. [Consulta: 13 maig 2014].
# Nikischerita

La nikischerita és un mineral de la classe dels sulfats, que pertany al grup de la wermlandita. Anomenada així per Anthony J. Nikischer, mineralogista i venedor de minerals americà que va analitzar el mineral per primer cop. És l'anàleg de ferro de la shigaïta.

## Classificació

Segons la classificació de Nickel-Strunz, la nikischerita pertany a «07.D - Sulfats (selenats, etc.) amb anions addicionals, amb H₂O, amb cations de mida mitjana només; plans d'octaedres que comparteixen vores» juntament amb els següents minerals: felsőbanyaïta, langita, posnjakita, wroewolfeïta, spangolita, ktenasita, christelita, campigliaïta, devil·lina, ortoserpierita, serpierita, niedermayrita, edwardsita, carrboydita, glaucocerinita, honessita, hidrohonessita, motukoreaïta, mountkeithita, wermlandita, woodwardita, zincaluminita, hidrowoodwardita, zincowoodwardita, natroglaucocerinita, shigaïta, lawsonbauerita, torreyita, mooreïta, namuwita, bechererita, ramsbeckita, vonbezingita, redgillita, calcoalumita, nickelalumita, kyrgyzstanita, guarinoïta, schulenbergita, theresemagnanita, UM1992-30-SO:CCuHZn i montetrisaïta.

## Característiques

La nikischerita és un sulfat de fórmula química Fe₆$^{2+}$Al₃(OH)$_{18}$[Na(H₂O)₆][SO₄]₂·6H₂O. Cristal·litza en el sistema trigonal.

## Formació i jaciments

S'ha descrit en vetes hidrotermals de baixa temperatura, associada a vivianita. En altres contexts també es pot trobar associada a siderita i/o pirita. Ha estat descrita només a la mina de Huanuni a Bolívia (localitat tipus).

## Referències

* ↑ «Nikischerite» (en anglès). Mindat. [Consulta: 7 novembre 2015].
Supergrup de la hidrotalcita :
# Notes disperses

Notes disperses és un recull de notes de Josep Pla escrites entre 1919 i 1960 i publicades el 1969 com a dotzè volum de la seva Obra Completa. Les notes són d'extensió diversa i van de l'aforisme al petit assaig literari.
| « | Són notes aparegudes a l'atzar, de vegades sobre la marxa, altres a llargs anys de distància: notes de records, de reminiscències, de lectures, de coses vistes, d'escenes que m'han tornat a la memòria, d'obsessions mantingudes en la memòria durant molt de temps, d'impressions immediates i podríem dir fulgurants. | » |
| — Josep Pla al prefaci (1969) |||
Juntament amb Notes per a Sílvia i Notes del capvesprol, configuren l'obra planiana escrita en forma de notes.

## Referències

* 1 2 Bonada 1991: p. 196
* ↑ Bonada 1991: p. 93

## Bibliografia

* Bonada, Lluís. L'obra de Josep Pla. Barcelona: Teide, 1991 (El Blau Marí). ISBN 84-307-8434-9.

## Enllaços externs

* Fundació Josep Pla
# Notes on Mesembryanthemum and allied genera

Notes on Mesembryanthemum and allied genera, (abreujat Notes Mesembryanthemum), és un llibre amb il·lustracions i descripcions botàniques que va ser escrit per la botànica sud-africana; Harriet Margaret Louisa Bolus i publicat a la Ciutat del Cap en 3 parts en els anys 1928-1958.

## Publicació

* Part I: 1928;
* Part II: 1932-35;
* Part III: 1950-58

## Referències

* ↑ A Tropicos

## Enllaços externs

* a IPNI
# Noteć

El riu Noteć (en polonès: Noteć) és un riu de Polònia central, afluent del Varta. A la dreta té els afluents Łobżonka, Küddow i Drage, i a l'esquerra Panna, Gąsawka, Kcyninka i Gulczanka.
Surt del Voivodat de Cuiàvia i Pomerània pel de Gran Polònia i el de Lubusz, i desemboca prop de Gorzów Wielkopolski, al riu Varta.
Entre les ciutats recorregudes pel Noteć es troben: Kruszwica, Pakość, Barcin, Łabiszyn, Nakło nad Notecią, Ujście, Czarnków, Wieleń i Drezdenko.
# Onychostoma rara

Onychostoma rara és una espècie de peix cipriniforme de la família dels ciprínids que es troba a la Xina.

## Referències

* ↑ Günther, A. 1896. Report on the collections of reptiles, batrachians and fishes made by Messrs. Potanin and Berezowski in the Chinese provinces Kansu and Sze-chuen. Ann. Mus. Zool. Acad. Imp. Sci. Sant Petersburg, 1896: 199-219, Pls. 1-2.
* ↑ BioLib (anglès)
* ↑ FishBase (anglès)

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Shan, X., R. Lin, P. Yue i X. Chu 2000 Cyprinidae: Barbinae. p. 3-170. A: P. Yue et al. (Eds). Fauna Sinica. Osteichthyes. Cypriniformes III. Science Press. Beijing. 1-661.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Nikon D300

La Nikon D300 és una càmera fotogràfica DSLR produïda per Nikon i orientada a l'usuari professional, llançada a l'agost de 2007.
Porta un sensor CMOS APS-C (23,6 x 15,8 mm) de 12,3 megapíxels, incorpora un sensor DX de Nikon, mentre que la Nikon D3l (el seu equivalent de gamma alta) incorpora el format FX, el format complet ("full frame", de la mateixa mida que un fotograma de pel·lícula de 35mm) de Nikon.
Aquest model va substituir a la Nikon D200. El 2009 va ser substituïda per la D300S.

## Característiques

Les seves característiques més destacades són:
* Sensor d'imatge CMOS de 12,3 megapíxels
* Disparo continu de 6 fotogrames per segon
* Sensibilitat ISO 100-3.200 (ampliable fins a 6.400)
* Pantalla LCD de 3" amb una resolució de 922.000 píxels
* 51 punts d'autofocus, 15 d'ells en creu
* Cos de magnesi (825 grams)
* Emmagatzematge en targetes CF I i II, Microdrive.
* Batería EN-EL3e

## Diferències respecte a la D200

* Resolució del sensor d'imatge: 12,3 megapíxels, en lloc de 10,2 megapíxels.
* Més ISO màxima: 6.400 ISO, en lloc de 3.200 de màxima
* Enfocament automàtic: Utilitza 51 punts AF, dels quals 15 són en creu, mentre que l'anterior utilitza 11 punts.
* Ràfega: 6 fps en lloc de 5fps
* Pantalla LCD: 3" amb 922.000 píxels, en lloc de 2,5" amb 230.000 píxels

## Referències

* ↑ «Nikon D300 Specifications» (en anglès). Kenrockwell.
* ↑ «Nikon D200 Overview» (en anglès). Dpreview.
* ↑ Butler, Richard; Rehm, Lars. «Nikon D300S In-depth Review» (en anglès). Dpreview.
* ↑ Askey, Phil. «Nikon D300 In-depth Review» (en anglès). Dpreview.
* ↑ «Nikon D200 vs Nikon D300 Comparison» (en anglès). Camera decision.
# Nový Ruskov

Nový Ruskov és un poble i municipi d'Eslovàquia. Es troba a la regió de Košice, a l'est del país.

## Història

La primera referència escrita de la vila data del 1214.
# Oponice

Oponice és un poble i municipi d'Eslovàquia que es troba a la regió de Nitra, al sud-oest del país. El 2011 tenia 879 habitants.

## Història

La primera menció escrita de la vila es remunta al 1218.

## Referències

* ↑ «Resident Population by sex and age, by municipalities, 2011 Census» (en anglès). Oficina d'Estadística d'Eslovàquia. [Consulta: 25 desembre 2021].
* ↑ «Základné informácie» (en eslovac). Obec Oponice. [Consulta: 25 desembre 2021].
# Noma (restaurant)

Noma és un restaurant danès situat a Nordatlantes Brygge, un antic celler a Copenhaguen, ara convertit en centre cultural per a l'àrea de l'atlàntic nord.
Considerat per The Restaurant Magazine com el «Millor restaurant del món» el 2010, 2011, 2012, 2014 i 2021, també té 3 estrelles a la Guia Michelin.
El nom Noma és un acrònim del danès "nordisk mad", que significa "menjar nòrdic". La base dels menús són ingredients locals i representa la cuina danesa moderna. René Redzepi és el cap de cuina i copropietari del restaurant.

## Referències

* ↑ Alpañés, Enrique «Noma, considerado uno de los mejores restaurantes del mundo, cierra sus puertas en 2024. El chef René Redzepi ha explicado su decisión a ‘The New York Times’, culpando al ritmo que impone la alta cocina, con sus horarios agotadores y su intensa cultura del trabajo: “Es insostenible”». El País, 09-01-2023 [Consulta: 7 juny 2024].
* ↑ Fernández, Clara «Noma, el millor restaurant del món, tanca les portes El xef de Copenhaguen, René Redzepi, diu que la cuina al més alt nivell ha arribat a un punt de ruptura: "És insostenible"». El Nacional, 09-01-2023 [Consulta: 7 juny 2024].
* ↑ Saiz, Yaiza «Adiós a uno de los mejores restaurantes del mundo, Noma cerrará sus puertas en 2024». La Vanguardia, 09-01-2023 [Consulta: 7 juny 2024].
* ↑ Córdoba, Adrián «Noma, elegido mejor restaurante del mundo según 'The World's 50 Best Restaurants' La lista creada por 'Restaurant' ha otorgado al restaurante de Copenhague el primer premio; el Asador de Etxebarri, de Bittor Arginzoniz, tercero». As, 05-10-2021 [Consulta: 7 juny 2024].
* ↑ Calvo, Carmen «El Noma se reinventa El restaurante danés ha perdido el título de mejor del mundo. Su chef, René Redzepi, prepara el contraataque en un almacén del barrio hippie de Christiania». ABC, 29-10-2015 [Consulta: 7 juny 2024].
# October (àlbum)

October és el segon àlbum de la banda irlandesa de rock U2, llançat al mercat el 16 d'octubre de 1981. October és considerat per molts com el disc més fluix d'U2, ja que alguns crítics troben les lletres excessivament dures i les interpretacions una mica fluixes. Tot i això, es calcula que se'n van vendre entre 900.000 i 1.200.000 exemplars.

## Referències

Viccionari
# Nombre 183

El nombre 183 (CLXXXIII) és el nombre natural que segueix el nombre 182 i precedeix el nombre 184. La seva representació binària és 10110111, la representació octal 267 i l'hexadecimal B7. La seva factorització en nombres primers és 3×61; altres factoritzacions són 1×183 = 3×61; és un nombre 2-gairebé primer: 3 × 61 = 183.
# Parachirus xenicus

Parachirus xenicus és un peix teleosti de la família dels soleids i de l'ordre dels pleuronectiformes.

## Morfologia

Pot arribar als 8 cm de talla màxima.

## Distribució geogràfica

Es troba a les costes de Sud-àfrica, Moçambic i Japó.

## Referències

* ↑ The Taxonomicon (anglès)
* 1 2 FishBase (anglès)
# Parachela oxygastroides

Parachela oxygastroides és una espècie de peix cipriniforme de la família dels ciprínids. Els adults poden assolir 20 cm de longitud total. Es troba des d'Indoxina fins a Borneo i Java.

## Referències

* 1 2 FishBase (anglès)
* ↑ Davidson, A. 1975. Fish and fish dishes of Laos. Imprimerie Nationale Vientiane. 202 p.